አቶ አዲሱ በበኩላቸው የምርት ዕድገት ከዓመት ዓመት እየተሻሻለ እንደመጣ ዘንድሮ ከውጭም ከውስጥም የተከሰተው የዋጋ ንረትና የዝናብ እጥረት በተፈጠረው ችግር ምክንያት መሆኑን ጠቅሰዋል። በድርቅ ምክንያት በተፈጠረው አደጋ እስካሁን አንድም ሰው እንዳልሞተ የገለፁት አቶ አዲሱ፣ ተጐጂዎቹ እስካሁን ባለው መረጃ በሴፍቲ ኔት የታቀፉትን ጨምሮ 5 ነጥብ 3 ሚሊዮን ብቻ ናቸው። በሱማሌ፣ ከፊል ኦሮሚያና ደቡብ ላይ በተከሰተው ድርቅ የተጐዱ ሕፃናት መኖራቸውን የተናገሩት አቶ አዲሱ ቁጥራቸው እንደሚባለው 6 ሚሊየን አይደለም። በአካባቢው የተወለዱ ሕፃናት ቁጥር ራሱ 6 ሚሊየን አይሞላም ብለዋል። የኢትዮጵያ መንግሥት በድርቅ ምክንያት የተከሰተውን ችግር ከ2 እስከ 3 ወራት ባለው ጊዜ ወደ ነበረበት እንደሚመልሰው በርግጠኝነት እየተናገረ ነው።
